100% των γυναικών θα περάσει απ’ την εμμηνόπαυση. Σκέψου την εμμηνόπαυση (ή αλλιώς κλιμακτήριο) σαν την εφηβεία ανάποδα. Τι συμβαίνει στην εφηβεία; Αυξάνονται τα οιστρογόνα, ξεκινά η ωορρηξία, ξεκινά η περίοδος. Έχεις όλη τη ζωή μπροστά σου. Στην εμμηνόπαυση χοντρά χοντρά συμβαίνει το ανάποδο. Μειώνονται τα οιστρογόνα, διακόπτεται η γονιμότητα, σταματά η περίοδος. Αλλά… συνεχίζεις να έχεις όλη τη ζωή μπροστά σου. Συνεχίζεις να είσαι παραγωγική και να προσφέρεις στην κοινωνία. Η αξία σου σαν γυναίκα δεν περιορίζεται στις ωοθήκες. Είσαι πολλά περισσότερα!